शककर्ता शालिवाहन - विकिपीडिया

# शककर्ता शालिवाहन

### Wikipedia कडून

सातवाहन राजांपैकी शालिवाहन राजा सर्वात प्रबळ मानला जातो. उत्तरेच्या साम्राज्यांना ह्यानेच आवाहन दिले. शालिवाहनाने सुरु केलेला शालिवाहन शक अजुनही पाळला जातो. गुढी पाडव्याला शालिवाहन शकाचे नवीन वर्ष सुरु होते.

शालिवाहनाची राजधानी (आणि इतर सातवाहन राजांची राजधानी) पैठण होती. शालिवाहनाने दक्षिणेत आपले साम्राज्य वसवले आणि स्वत:ला सार्वभौम राजा घोषित केले. ह्यावर उत्तरेकडील तत्कालीन राजांनी हशा उडवला आणि शालिवाहनाला आवाहन म्हणून एक हत्ती भेट म्हणून पाठवला. त्याबरोबर निरोप पाठवला की शककर्ता व्हायचे सामर्थ्य असेल तर ह्या हत्तीचे वजन किती हे नक्की सांगता येईल का? ह्यावर शालिवाहनाच्या पंडितांनी उपाय असा काढला कि पैठणच्या नागघाटावर गोदावरी नदीत एक नाव सोडली. मग हत्तीला नावेत चढवले आणि पाणि नांवेच्या बाजूवर किती चढते आहे ह्याची खूण केली. त्यानंतर हत्तीला बाहेर काढून त्याजागी माती भरली बरोब्बर त्या खुणेपर्यंत पाणी चढेपर्यंत. मग त्या मातीचे वजन केले व तो हत्ती वजनासकट परत पाठवला. ह्या त्याच्या बौद्धिक विजयाने त्यानी सुरु केलेला शालिवाहन शक सर्वांच्या व्यवहारात मान्य झाला.

Retrieved from "http://mr.wikipedia.org../../../%E0%A4%B6/%E0%A4%95/%E0%A4%95/%E0%A4%B6%E0%A4%95%E0%A4%95%E0%A4%B0%E0%A5%8D%E0%A4%A4%E0%A4%BE_%E0%A4%B6%E0%A4%BE%E0%A4%B2%E0%A4%BF%E0%A4%B5%E0%A4%BE%E0%A4%B9%E0%A4%A8.html"

वर्ग: सातवाहन

##### Views

- लेख
- चर्चा
- आताची आवृत्ती

##### शोध